ประจำเดือนมาปีละ1ครั้ง เป็นมานาน5ปีแล้ว มีสาเหตุมาจากอะไร และจะเป็นโรคอะไรมั้ยคะ
สวัสดีค่ะ การที่ประจำเดือนมาปีละ 1 ครั้ง อาจเกิดจาก1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดในมดลูก จากการเคยมีมดลูกอักเสบ หรือเคยขูดมดลูกหากยังไม่เคยไปพบแพทย์เพื่อหาสาเหตุ ก็ควรไปพบสูติ-นรีแพทย์เพื่อตรวจหาสาเหตุค่ะ